23. schôdza NR SR - 3.deň - B. popoludní
Dátum: 2013-09-05
Poslanec: Hlina, Alojz (-)
Druh vystúpenia: Vystúpenie v rozprave

61. Ďakujem veľmi pekne. Vážená pani predsedajúca, vážení členovia vlády, vážení kolegovia, ďakujem za vyjadrenie aj určitej úcty k ústavnému inštitútu interpelácie vašou prítomnosťou. Nebudem malicherný, lebo ma to pokúšalo, že máte tu byť všetci okrem ospravedlnených. A pán premiér ospravedlnil niekoho, takže, ale ste tu tí ministri, ktorých chcem interpelovať, tak nebudem pre túto chvíľu malicherný. Ak by ste aj mali pocit, že chcem byť, alebo chcem byť, ja chcem byť konštruktívny, tak budem aj konštruktívny. Keď už otvárate rokovák a zakážete všetko všetkým, tak si tam dajte prípadne do tých interpelácií, aby ste tu nemuseli sedieť, lebo niekedy je to fakt ťažký džob, že ten, kto interpeluje, deň dopredu dá vedieť koho. Viete a potom sa vlastne aj prispôsobí si program daný minister, aby vedel, že teda ho budú interpelovať. Možno by toto bolo riešením, len nahlas rozmýšľam. Nehovorím, že to mám premyslené, však tu máte múdrych hláv dosť, tam máte génia dokonca, tak to prípadne skúste sa nad tým zamyslieť, aby to naozaj sme urobili zadosť ústave. Ústava, však sme ju nedávno oslavovali, tak bol by som rád, keby sme ju takto rešpektovali. Čo sa týka samotných interpelácií, skôr ako ich poviem, ešte chcem poprosiť, naozaj chcem poprosiť o určitú korektnosť odpovedí. Ja nie som malý chlapec a bol by som rád, keby niekto aj takto so mnou komunikoval. Čiže ak bude položená interpelácia, očakávam, že tá interpelácia bude teda dokladovať tú skutočnosť, že odpovedá minister. Tak by som naozaj bol rád, keby sme v tomto si spravili jasno. Naozaj ma až urážajú niektoré odpovede, špeciálne od pani Zvolenskej a aj od pána Kaliňáka. Takže to chcem upozorniť na začiatok. Čo sa týka samotných interpelácií, budem interpelovať pána Počiatka, ministra dopravy, pani Zvolenskú, ministerku zdravotníctva, pána Malatinského, ministra hospodárstva, pána Kaliňáka, ministra vnútra, a budem interpelovať aj premiéra našej vlády pána Roberta Fica, aj v takomto poradí, ako som to povedal. Prosím vás pekne, začnem interpeláciou na pána ministra dopravy pána Počiatka. Pán minister, samozrejme som si vedomý tých skutočností, že tieto interpelácie mám následne doložiť písomne, čo aj tak učiním. Teraz budem sa snažiť hovoriť v ústnom prednese, čoho tá interpelácia sa týka, a potom bude v písomnej podobe. Pán minister, otázka na úvod, vás chcem teda aj informovať o vecnej skutočnosti a na konci je položená otázka, by ste neverili, čoho, čo sa v tejto krajine dá. Do tejto krajiny sa dá uviesť do premávky 80 autobusov, ktoré vykazujú vážne konštrukčné chyby, zjednodušene povedané, praskajú im rámy a praskajú im točne. Pre ľudí, ktorí nie celkom vedia, to sú veľké kĺbové autobusy, ktoré sa točia v jednom kĺbe - a neverili by ste - a tie kĺby zvyknú prasknúť. Tieto autobusy nakúpil Dopravný podnik mesta Bratislavy a sú v prevádzke. Sú v prevádzke, upozorňujem, že tieto autobusy sú v prevádzke napriek tomu, že tieto chyby vykazujú, napriek tomu, že vedenie Dopravného podniku o tom vie, napriek tomu, že vedenie mesta o tom vie a tá interpelácia v časti bude položená, že či vie o tom aj ministerstvo dopravy a čo prípadne v tejto veci konalo, respektíve nekonalo. Lebo ja si myslím a dokonca aj jeden iný občan si to myslí tiež a podal už aj trestné oznámenie, že dochádza k možnému pochybeniu, páchaniu trestného činu všeobecného ohrozenia. Nakoľko, vážení, či sa čudujete, alebo nie, uvedením takéhoto vozidla do premávky môže nastať nešťastie. Tie autobusy vozia denne tisíce ľudí. Prosím vás pekne, ja si dovolím tvrdiť, že to si už nedovolia ani v rovníkovej Afrike. U nás sa to tutle, po nociach to zvárajú, pretože tá spoločnosť sčasti patrí ľuďom, ktorí v tejto krajine môžu naozaj všetko. Akcionárom firmy, ktorá vyrába tie autobusy, je spoločnosť J&T. Prosím vás pekne, ak my už žijeme v krajine, kde niekto môže naozaj všetko, čosi, ja neviem, kde berú to presvedčenie a kto im dodáva tú silu, ale môže uviesť aj do premávky vozidlá, ktoré ohrozujú účastníkov cestnej premávky, ohrozujú ich na zdraví a živote? Podotázka, ktorá tiež teda bude potrebné ju zodpovedať, ale po právnej stránke. Žiaľ, to je skutočnosť, vážení, autobus mestskej hromadnej dopravy neni bránka na maštali, ktorú keď vám kravička ohne, si dozvárate stĺpik. Autobus mestskej hromadnej dopravy je, z toho názvu to už vyplýva, a vozí ľudí, nevozí dobytok, vozí ľudí, ľudí, ktorých niekto vydal do ohrozenia a vydal ich do ohrozenia. Treba to povedať. Treba to povedať na plné ústa. A treba hľadať, kto je za to zodpovedný. To je stav, ktorý je existujúci. A interpelácia sa týka toho, že je čerstvým dôkazom toho, že niekto vyhrá všetko, všetko, na čo si zamanie, je aj súťaž, ktorá prebehla na trolejbusy. Toto boli autobusy a teraz mesto kúpilo, ide kúpiť trolejbusy. A by ste neverili, kto vyhral! No zas vyhrali tí, v konzorciu s niekým iným, lebo ešte nevedia robiť elektromotory. Takže vyhrali zase tí a vyhrali, ešte to treba podotknúť, vyhrali preto, lebo mali obrovský advantage, obrovskú výhodu oproti iným. V tých klbákoch 18-metrových mali päť dverí, čo sa javí pre podmienky súťaže ako enormná výhoda, enormná pre zrýchlenie premávky a neviem čo. Zaujímavé, že nikto iný zo serióznych výrobcov, lebo nik sa inak na mňa nehnevá, ale kde to vyrábajú tie autobusy, ktoré praskajú, predtým tam vyrábali krvné vozy, zo serióznych výrobcov nikto nerobí v 18-metrovej dĺžke päťdverové autobusy a viete prečo? Ja si myslím, Mercedes nerobí tiež, pardon, že musím povedať meno, myslíte, že tí Nemci sú tak neschopní, že by to nevedeli tam tie piate dvere vopchať? Myslíte si to? Nie, ono to súvisí s tým, so zaťažením náprav, so zaťažením celkovej konštrukcie. S tým to súvisí, preto tam tie piate dvere nie sú. Existuje jeden výrobca, ktorý robí päťdverový autobus, ale má 24 metrov. To znamená, to rozloženie sily je rádovo iné. Rozumiete. Ale niekto na to, aby si spravil výhodu, aby vyhral všade, lebo už vyhrávajú u pána Rašiho; mimochodom, pán Raši, tiež vám budú jazdiť autobusy, čo praskajú; tak vydal, kvôli tomu vydal v šanc zdravie a životy účastníkov cestnej premávky. A oni to vedia. Oni to vedia, kompetentní, čo to nakúpili, to vedia, a otázka znie, pán minister, ako s touto informáciou, ktorú vám teraz podkladám, naložíte a či budete o tejto skutočnosti, lebo keď nebudete o tejto skutočnosti, že niekto vydal, výrobca aj zadávateľ v šanc životy a zdravie účastníkov cestnej premávky, či o tomto vie ten, kto dáva peniaze, to znamená Európska únia. Lebo ja tú Európsku úniu o týchto skutočnostiach, ako tu niekto s nami ako s Papuáncami jedná, budem informovať. Ďakujem. Ukončená prvá interpelácia na pána ministra. Teraz si dovolím interpelovať pani Zvolenskú, ministerku zdravotníctva. Pani ministerka, veľmi krátko, skúsim byť. Vo veľkej sláve, za fanfár, pomaly slávobrána ešte chýbala, sme tu prijali e-Health, ospravedlňujem sa za moju výslovnosť, zákon o národnom zdravotníckom informačnom systéme. Áno, všetko v poriadku. Prosím vás pekne, zabudli ste ale informovať ľudí, lebo tu sa niekto aj zastrájal, že idete skenovať chorobopisy. Zabudli ste jednu vec. Zabudli ste to tým ľuďom povedať, že im chcete skenovať chorobopisy. Niekto to už medzitým korigoval, že budú, nebudú skenovať, ale to tu zaznelo, to sa dá vytiahnuť, že budú ich skenovať, dokonca sú na to peniaze. Prosím vás pekne, ak niekto chce skenovať chorobopisy, myslím, že je zahodno to tým ľuďom, občanom, ich o tom informovať aspoň, lebo ústava, by ste neverili, ústava tiež pojednáva o jednej skutočnosti, že práva, osobné údaje sú chránené. Má to s tým súvis. Prosím vás pekne, moja interpelácia je nasledovná: Viete týmto chudákom ľuďom, ktorí v tejto krajine naozaj sú Papuánci pomaly a tak sa k nim pristupuje, povedať, ako to robia v iných slušných európskych krajinách? Existuje pacientsky sumár a existuje zdravotná knižka. Pacientsky sumár, vážení kolegovia, to je to v tých Rambo filmoch tie hliníkové pliešky, pomaly, keď to zjednoduším, základné údaje. O tomto rozsahu sa v Európe rozpráva, že či áno, alebo nie. Ale vyšší stupeň je elektronická zdravotná karta, ako sa to presne volá, to znamená chorobopis. My sme pápežskejší od pápeža, my to všetkým ukážeme, my už to máme, ani ľuďom nepovieme, už ich, a už to niekto chce skenovať, možno to už aj skenujú, ja neviem, chorobopisy. Prosím vás pekne, otázka znie veľmi jednoduchá: ako k tejto problematike pristúpili v slušných európskych krajinách? Pani ministerka, u vás špeciálne si vás dovolím poprosiť naozaj o korektnú odpoveď, dobre? Ja nevylučujem, že naozaj aj všade sú tak otvorení. Ja som biedny angličtinár, ale čo som si ja mal možnosť pozrieť, tak viete čo, nevrhajú hrude do boja niekde v anglicky hovoriacich krajinách, že idú do toho. Neviem, som zvedavý, však máte personálu dosť v tej budove, tak hádam to niekto vykomparuje, hej, nejako vytiahne tie informácie, čo sa deje. To je prvá. Druhá, prosím vás, opakovaná, znova skúsim byť veľmi krátky, nechcem sa opakovať. Dvakrát ste tu doniesli zákon, môžeme o tom debatovať, ktorý okrem iného, vplyvu na podnikateľské prostredie a neviem čo, zvýši hodnotu zdravotných poisťovní. Renomovaná audítorská spoločnosť mi to potvrdila. Nechce byť menovaná za všeobecne známych okolností. Viete, tu, vy ste im dali koberec. Ale môžeme sa k tomu možno časom dopracovať, že ktorá, alebo že či áno, alebo nie. Áno, musí zahrnúť v súvahe, v rozvahe, musí to zahrnúť ako hodnotu spoločnosti, alebo respektíve plusovú záležitosť tej firmy, ktorú chcete vy následne kupovať. Prosím vás pekne, poviete mi niekto, v čom je logika toho, že prijímate zákony na to, aby ste účtovne zvýšili hodnotu niečoho, čo následne má štát kúpiť? Prosím vás, ja som sa vás už to pýtal. Vy ste mi v tej vašej odpovedi napísali, že vy nemáte záujem zvyšovať, zvyšovať hodnotu. Prosím vás pekne, ja sa vás nepýtam, či máte záujem zvyšovať hodnotu. Ja neviem, aký je váš záujem. Priznám sa, neviem. Budem veriť, že čestný. Ja sa pýtam, vie mi niekto od vás z ministerstva, pokiaľ to tu nosíte, povedať, či áno, budete musieť priznať, že áno, že zvýši to hodnotu. A potom je doplňujúca otázka, že prečo, prečo zvyšujete hodnotu zdravotnej poisťovne, ktorú ste povedali, že chcete kúpiť? Ja verím, že vy to zvládnete. Pravda vám pomôže. Niečo Pravda napíše. Neviem čo, neviem, nejako to, zavolajte, vaši to uhrajú. Prosím vás, mne odpovedzte slušne a korektne na toto, aspoň si to niekde založím, mňa to vnútorne bude zaujímať. Dneska to mojim dcéram ukážem, že čo sa tu dialo v tej krajine v roku 2013. (Reakcia z pléna.) Ďakujem pekne. Budem očakávať naozaj korektnú odpoveď. Pán Malatinský, pán minister hospodárstva, vás chcem poprosiť jednu vec. Včera, včera bol ľud tejto krajiny, tí, čo si kupujú Pravdu, ale ju nehľadajú, možno by to stálo za takú kampaň, že nekupujte si Pravdu s veľkým P, ale hľadajte pravdu. No ľud, ktorý si kupuje Pravdu, ale ju nehľadá, tak včera sa dozvedel, že štát kupuje SPP a rodiny budú mať lacný plyn. To si boľševik nedovolil! To boľševik sa tak akože, aj taká novinárska česť, aj taká nejaká vnútorná, že ku koncu, samozrejme, nie v tých najtvrdších časoch, hej, že, ale Pravda sa nebojí, Pravda už toho tu urobila dosť. Takže Pravda včera pri vašom rokovaní vlády, kde vy ste to prezentovali, spustila ako také, do podvedomia, nech sa to zašije, že čo geniálne idete pre ľud tejto krajiny urobiť, tak idete kúpiť SPP a čo následne zlacní plyn rodinám. Ešte ste tam mali napísať: aj babke v Medzilaborciach, vy, alebo teda ten redaktor, aj babke v Medzilaborciach, aj v Krupine, všade. Moja interpelácia je nasledovná: Pán minister, čo ste to vlastne kúpili? Mačku vo vreci ste kúpili. Prosím vás pekne, čo ste, čo je SPP? To je budova na Plynárenskej? Čo je SPP? Plyn patrí Rusom. My, žiaľ, plyn tu nemáme. Rúru ste predali J&T, chlapcom. No rozvody SPP, distribúcia. Vážení, tí, ktorí tomu možno nerozumiete, je SPP a je SPP distribúcia. To znamená, tá rúra ku vám domov, kde vy máte plynomer a z plynomeru do kotla a neviem čo, je SPP distribúcia. To je to, čo má hodnotu. SPP je nič. To je budova na Plynárenskej. To sú možno tri autá a možno nejaké sekretárky a neviem čo. Čo ste kúpili tým ľuďom? Čo tu šálite? Vy ste nekúpili nič! Vy ste kúpili jednu presklenú búdu so zlou zmluvou, držiteľom zlej zmluvy. To je celé. Takže moja interpelácia je v tom, pán minister, čo vlastne ste kúpili? A to, čo ste kúpili, ako môže ovplyvňovať ceny plynu pre domácnosti? Mňa to naozaj zaujíma, lebo plyn patrí Rusom a rúry J&T. Tak to by ma zaujímalo. Ak má ešte to SPP nejaké zásobníky, ale vy ste prebrali dlh. Ten dlh budete musieť zaplatiť. Teraz ako zaplatíte dlh? No tým, že predáte, posuniete tie zásobníky. Oholíte to celé tak, že zostane jedna presklená búda, ktorá sa bude tváriť ako veľké SPP, ale to nebude nič. A už vôbec to nebude môcť zlacniť ľuďom plyn. Prosím vás, hrajte s ľuďmi korektne. Pán minister, čo ste vlastne kúpili? To je jednoduchá otázka, ale vy by ste mali dať, teda neviem, v akom rozsahu môžete, kedy sa to týka alebo netýka nejakého tajomstva, čo to má? Čo to je to SPP? SPP je nič. SPP je nič, lebo SPP vám nedonesie v Billa taške plyn domov, keď nemáte rúru, nedonesie. Nedokáže to ani SPP, aj keď tam bude nominant neviem aký od vás. Nedokáže. V taške alebo v čom? V sifónke to chcete nosiť ten plyn? Keď nemáte rúru, nemáte nič. Interpelácia na pána ministra Kaliňáka. Zase je tiež opakujúca sa, tu si pomôžem. Interpeloval som ho, že prečo sa záznam, ktorý teda zvykne sa inokedy podsúvať médiám, sa v prípade pána Slotu stal pomaly, ani neviem, ako sa tá kauza volá niekoho, že čo, čo, no proste utajeným materiálom. To Kennedyho smrť pomaly bude z toho. Takže z tej odpovedi mi vyšlo a prišlo, že zas, znova mimoriadne nekorektná odpoveď. Prekopírovanie nejakého trestného poriadku je, myslím si, že nekorektné. Ale jedno, čo sa dá z toho vyextrahovať, je tu, že polícia teda môže tie záznamy zhotovené poskytovať informačným prostriedkom len so súhlasom nadriadeného policajta alebo zamestnanca, ktorý záznam vyhotovil. To som doteraz netušil, že ten, kto robí s policajnou kamerou, že je aj autorom, Fellinim, tak prípadne, ja, ja, tu sú možno iní odborníci na autorské práva, ale ak je niekto v robote a má štátnu kameru, tak si nemyslím, že je autorom diela, alebo ja neviem, prípadne ma opravte, alebo v čom je autorský prístup diela, že potrebujete jeho súhlas, hej? To je znova pre ľudí, ktorých by to prípadne zaujímalo, ono je to absurdita par excellence, hej. Čiže interpelácia je to, pán minister, ak ste tu, nie ste tu, mi je ľúto, tak potom prípadne počkám, lebo to naozaj je dôležité, však zase bol som maximálne ústretový, ale zas nemôžem byť úplne. (Odmlčanie sa rečníka.) Jurinová, Erika, podpredsedníčka NR SR Poprosím pána ministra vnútra a podpredsedu vlády, keby sa mohol, že by mohol prísť si vypočuť interpeláciu, ktorá je smerovaná naňho. Hlina Alojz, poslanec NR SR A potom je pre premiéra a ten tu nie je a nebudem sa dožadovať jeho prítomnosti, dobre, má, predpokladám, štátnické úlohy, tak... (Reakcia z pléna.) Áno, chcem byť konštruktívny.